CELEX: C2004/228/50
Language: el
Date: 2004-09-11 00:00:00
Title: Υπόθεση C-279/04: Αίτηση για την έκδοση προδικαστικής αποφάσεως που υπέβαλε το Ret i Hørsholm με διάταξη της 4ης Ιουνίου 2004 στην υπόθεση Εισαγγελική αρχή κατά Steffen Ryborg

11.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/25
            
         Αίτηση για την έκδοση προδικαστικής αποφάσεως που υπέβαλε το Ret i Hørsholm με διάταξη της 4ης Ιουνίου 2004 στην υπόθεση Εισαγγελική αρχή κατά Steffen Ryborg
   (Υπόθεση C-279/04)
   (2004/C 228/50)
   Με διάταξη της 4ης Ιουνίου 2004, η oπoία περιήλθε στη Γραμματεία τoυ Δικαστηρίου των Ευρωπαϊκών Κοινοτήτων στις 28 Ιουνίου 2004, το Ret i Hørsholm, στο πλαίσιο της διαφοράς μεταξύ Εισαγγελικής αρχής και Steffen Ryborg, που εκκρεμεί ενώπιόν του, ζητεί από τo Δικαστήριο των Ευρωπαϊκών Κοινοτήτων να αποφανθεί επί των εξής προδικαστικών ερωτημάτων:
   
               l.α
            
            
               Έχουν τα άρθρα 39, 49, και 10 την έννοια ότι οι διατάξεις αυτές εμποδίζουν ένα κράτος μέλος να απαιτεί την ταξινόμηση αυτοκινήτου, όταν αυτό ανήκει σε εργοδότη εγκατεστημένο σε όμορο κράτος μέλος και χρησιμοποιείται από τον εργαζόμενο κατοικούντα στο προαναφερθέν κράτος μέλος, σε σχέση με την εργασία του και τον ελεύθερο χρόνο του σε αμφότερα τα κράτη μέλη;
            
         
               l.β
            
            
               Στην περίπτωση κατά την οποία, στο πλαίσιο της εξετάσεως του πρώτου ερωτήματος, πρέπει να αποδοθεί σημασία στο αν η ενδεχομένως ιδιωτική χρήση του αυτοκινήτου είναι παρεπόμενη της επαγγελματικής χρήσης αυτού, ζητείται να διευκρινισθεί βάσει ποίων κριτηρίων μπορεί το εθνικό δικαστήριο να κρίνει αν η μη αυστηρώς επαγγελματική χρήση του αυτοκινήτου είναι παρεπόμενη της επαγγελματικής χρήσης, αν ληφθεί ως βάση ότι το αυτοκίνητο χρησιμοποιείται για επαγγελματικούς σκοπούς (πρβλ. συναφώς την απόφαση του Δικαστηρίου στην υπόθεση C-127/86, Yves Ledoux, Συλλογή 1988, σ. 3741, σκέψη 18).